Jaanus Nessler

Jaanus Nessler (11. veebruar 1965 Jõhvi – 20. mai 2022 Kanepi) oli eesti karikaturist ja maalikunstnik.

 Elukäik 
Kunstihariduse alused sai ta Kohtla-Järve Laste Kunstikoolist, kus tema õpetajad olid Peeter Somelar, Jüri Kass ja Jüri OrlovKultuur.info Jaanus Nessler. "Ikoone ateistidele" ning mille ta lõpetas 1980. aastal. Õppis Kohtla-Järve 5. Keskkoolis matemaatika-füüsika eriklassis, seejärel astus 1983. aastal Tartu Riikliku Ülikooli keemia-füüsikateaduskonna füüsikaosakonda. Pärast esimest kursust saadeti ta aega teenima Nõukogude armeesse Kaug-Itta, kus ta oli luure ülem. 1986. aastal astus Eesti Põllumajanduse Akadeemiasse õppima maakorraldust."Kunstnik keerab elu naljaks". Tartu Postimees, 7. veebruar 2014

Ta on töötanud Ahtme kaevanduse kunstnikuna, Jõhvi Restauraatoris ja 1992. aastal Eesti Põlevkivi Laste ja Kultuuriasutuste Valitsuse kunstnikuna. Pärast seda on ta vabakutseline. 2003. aastal oli ta ajaleht Sakala karikaturist.

 Looming 
Jaanus Nessleri karikatuure on avaldanud nii Eesti kui ka Ungari, Venemaa, Läti, Leedu, Ukraina, Saksamaa, Bulgaaria, Belgia ja muudegi riikide väljaannetes. 1989. aastal hakkas ta joonistama karikatuure ajakirjale Pikker, ajalehtedele Spordileht, Sirp ja Vasar, Postimees, Päevaleht, Pärnu Postimees ja Sakala.E-Kunstisalong Näitused > Jaanus Nessleri näitus

1995. aastal andis Jaanus Nessler (pseudonüümiga Wolli) koos Jüri Pino, Erkki Kõlu ja Urmas Nemvaltsiga välja ka satiiri-, huumori- ja karikatuuriajakirja Jokkker. Kokku avaldati seda ajakirja kaheksa numbrit.

2000. aastal ilmus tema karikatuuriraamat "Väike poomisõpik" koos Erkki Kõlu ja Van Holte tekstidega. Tegemist oli skandaalse raamatuga, kuna kirjastused keeldusid seda trükkimast, sest see sisaldas poomissilmuse tegemise õpetust."Jaanus Nessler tõi Lossi galeriisse ateistide ikoonid". Sakala, 15. november 2002

 Näitused 
Alates 2002. aastast on ta korraldanud isikunäitusi.
 1997 – ühisnäitus karikaturist Urmas Nemvaltsiga Tartu klubis Illegaard
 2000 – karikatuuri isikunäitus Tartu galeriis Legend
 2002 – õlimaalide isikunäitus Tartu galeriis Legend 
 2002 – õlimaalide isikunäitus Viljandi galeriis Lossi
 2002 – õlimaalide isikunäitus Tartu kohvikus Tsink-Plekk-Pang
 2003 – karikatuuri isikunäitus Tartu kohvikus Tsink-Plekk-Pang" 
 2004 – osavõtt Tartu kunstnike aastanäitusest maaliga "Kired löövad lõkkele"
 2005 – maalinäitus Jõhvi Linnavalitsuses
 2005 – maalinäitus O. Lutsu nimelises raamatukogus Tartus 
 2005 – maalinäitus Pärnu ravikeskuses Estonia 
 2005 – osavõtt Tartu aastanäitusest maaliga "Valimised võitnud"
 2006 – maalinäitus Keilas 
 2006 – maalinäitus Pühajärve Puhkekeskuses
 2006 – maalinäitus O. Lutsu nimelises raamatukogus Tartus 
 2007 – maalinäitus Tartu kohvikus Tsink-Plekk-Pang 
 2008 – maalinäitus Pikajärve mõisas
 2008 – maalinäitus Pühajärve Puhkekeskuses 
 2009 – maalinäitus Kanepi vallamajas 
 2010 – maalinäitus Kanepi seltsimajas 
 2013 – maalinäitus O. Lutsu nimelises keskraamatukogus Tartus 
 2014 – maalinäitus Jõhvi Kontserdimajas 
 2014 – maalinäitus Gildi galeriis Tartus 
 2015 – maalinäitus Cantervilla lossis 
 2016 – maalinäitus Jõhvi Kontserdimajas 

Viited

Välislingid 
"Kunstnik keerab elu naljaks". Tartu Postimees, 7. veebruar 2014
  "Jaanus Nessler − kiire ja vaimukas". Põhjarannik nr 42, 4. märts 2016

Kategooria:Eesti kunstnikud
Kategooria:Eesti karikaturistid
Kategooria:Viljandi vanale kalmistule maetud
Kategooria:Sündinud 1965
Kategooria:Surnud 2022